ભારતીય સ્ટેટ બેંકની ચેરમેન અરુંધતિ ભટ્ટાચાર્યએ સોમવારે કહ્યુ કે હોમ લોનના દરોમાં થયેલો ઘટાડો લોનધારકોના પૈસા બચાવશે. અરુંધતિ ભટ્ટાચાર્યએ કહ્યુ કે હોમ લોનના વ્યાજ દર 8.6% થવાથી જેમણે 30 વર્ષ માટે 50 લાખ રુપિયાની લોન લીધી છે તેવા ગ્રાહકોને દર મહિને 2,333 રુપિયાનો ફાયદો થશે. તેમણે કહ્યુ કે આ રીતે ગ્રાહકોને દર વર્ષે લગભગ 27, 996 રુપિયાનો ફાયદો મળશે. તેને જો પૂરેપૂરા સમય માટે ગણવામાં આવે તો ગ્રાહકને લગભગ 8.39 લાખ રુપિયાનો ફાયદો થઇ શકે છે. ઇએમઆઇ ઓછી થવાને કારણે જે પૈસા બચે તેનુ ગ્રાહક રિકરિંગ ડિપોઝીટ તરીકે (6.5% ના દરે) રોકાણ કરે તો 30 વર્ષ બાદ 25.80 લાખ રુપિયા થઇ જશે.